section_heading: Radnja
paragraph_text: Teško ranjeni Mesala iščekuju Judu i ne pristaje na amputaciju nogu sve dok se ovaj ne pojavi. Juda dolazi u zadnji čas i Mesala mu otkriva da su mu majka i sestre žive te da ih može pronaći u dolini gubavaca "ako ih uspije prepoznati" te umire uz riječi "Utrka nije gotova". Krenuvši u potragu za majkom i sestrom, u dolini gubavaca, Juda nailazi na Esteru kako im nosi hranu i otkriva da mu je lagala kako su obje mrtve. U trenutku kada Miriam i Tirza izlaze iz pećine, Juda se skrije iza stijene te po prvi put, nakon prisilna razdvajanja, čuje njihov glas. Na povratku iz doline gubavaca, Juda i Estera susreću Baltazara koji je uvjeren da se proročanstvo napokon ostvarilo jer je prepoznao Božjeg sina. Baltazar poziva Judu da mu se pridruži na Isusovoj propovijedi na brdu kamo se uputila masa ljudi, ali Juda odbija jer ga čeka obračun s Rimom. Za razliku od njega, Estera odlazi na propovijed.